Diari Oficial de la Generalitat Valenciana


Sumari del DOGV 6660, del 28-11-2011 (2011/11858)

Notificació de la sentència dictada en el procediment de nul·litat número 113/2011.
-----------------------------------------------------------------------------------

### Dades del document

Número de DOGV
:   6660

Data del DOGV
:   28-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11195


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de nul·litat número 113/2011. [2011/11444]  
Judici nul·litat 000113/2011  
Part demandant: Ministeri Fiscal.  
Part demandada: Guillermo Kretschman Ada i Nancy Edward Osawe.   
En el judici a què es fa referència s'ha dictat la resolució que té el text que, literalment, és com segueix:   
«Dispositiva  
Estime la demanda plantejada pel Ministeri Fiscal, contra Guillermo Kretschman Ada i Nancy Edward Osawe, i declare la nul·litat del matrimoni contret pels esmentats cònjuges en data 11 de maig de 2002 amb tots els efectes legals i les mesures definitives següents:  
  
1. L'atribució de la guarda i custòdia de la filla menor M.O. a la mare Nancy Edward Osawe a qui se li atribueix l' exercici exclusiu de la pàtria potestat sobre la filla menor.  
2. No es fixa sistema de visites paternofilial, sense perjudici que pel progenitor rebel, Guillermo Kretschman Ada, puga sol·licitar-se aquest en el procediment adequat en benefici de la menor.   
3. Guillermo Kretschman Ada contribuirà com a prestació per aliments per a la filla menor, i pagarà a la mare Nancy Edward Osawe en el compte que aquesta designe, per mesos anticipats i dins dels cinc primers dies de cada mes, la quantitat mensual de 200 euros, la suma pecuniària de la qual serà anualment actualitzada en relació amb l'IPC, junt amb la meitat de les despeses de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.   
4. Guillermo Kretschman Ada pagarà a Nancy Edward Osawe en concepte d'indemnització derivada de la declaració de nul·litat del matrimoni la suma de 500 euros.   
5. Es declara la dissolució del règim econòmic matrimonial.   
Tot això, sense que pertoque fer una imposició expressa de les costes processals d'aquest procediment a cap dels litigants.   
I una vegada siga ferma aquesta resolució, trameteu-ne una testimoniança al registre civil on figure inscrit el matrimoni, perquè l'anoten al marge.   
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència poden interposar en aquest Jutjat un recurs d'apel·lació, en el termini de 20 dies següents a la seua notificació, amb la consignació prèvia de la quantitat de 50 euros en el compte de consignacions d'aquest Jutjat. Ho pronuncie, mane i firme».  
Publicació. L'anterior sentència l'ha llegida i publicada el magistrat jutge que la va dictar, de forma legal, i en el dia de la seua data. En done fe.  
Atés que es desconeix el domicili o la residència actuals del demandat, Guillermo Kretschman Ada el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència al demandat.  
  
  
València, 8 de novembre de 2011.- El secretari judicial: Rafael Roselló Sobrevela.